**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 327/2005 Z. z.   
o poskytovaní právnej pomoci osobám v materiálnej núdzi a o zmene a doplnení zákona   
č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z.   
v znení neskorších predpisov a ktorým sa menia a dopĺňajú niektoré zákony

**Predkladateľ:** Ministerstvo spravodlivosti Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **0** | **46 098** |
| ***Spolu = A+B+C+D+E*** | **0** | **46 098** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **0** | **46 098** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
| 1. | uplatnenie odmeny za právne zastupovanie prostredníctvom IS CPP advokátom | 327/2005 | § 24j ods. 10 | 1.SK | 01.08.25 | advokáti | 537 | 85 | 45 758 | Out (znižuje náklady) | 45 758 | 0 |
| 2. | uplatnenie odmeny za výkon mediácie prostredníctvom IS CPP mediátorom | 327/2005 | § 24j ods. 11 | 1.SK | 01.08.25 | mediátori | 4 | 85 | 341 | Out (znižuje náklady) | 341 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

1. *Uplatnenie odmeny za právne zastupovanie prostredníctvom IS CPP advokátom*

Počet dotknutých subjektov bol určený na základe údajov poskytnutých Centrom právnej pomoci. Ide o priemerný ročný počet advokátov (obdobie rokov 2020 – 2023) určených na poskytnutie právnej pomoci.

Frekvencia plnenia povinnosti bola zvolená ako 1x ročne, keďže jedinečný priemerný ročný počet advokátov o poskytnutí právnej pomoci určením advokáta (obdobie rokov 2020 – 2023) je 537.

V zmysle návrhu je advokát určený centrom podľa povinný uplatňovať odmenu za právne zastupovanie (v regulovaných prípadoch) výlučne prostredníctvom informačného systému centra. Na základe uvedenej zmeny sa mu zníži administratívna záťaž oproti súčasnosti.

1. *Uplatnenie odmeny za právne zastupovanie prostredníctvom IS CPP mediátorom*

Počet dotknutých subjektov bol určený na základe údajov poskytnutých Centrom právnej pomoci. Ide o priemerný ročný počet mediátorov (obdobie rokov 2020 – 2023) určených na poskytnutie právnej pomoci.

Frekvencia plnenia povinnosti bola zvolená ako 1-krát ročne a to vzhľadom jedinečný priemerný počet mediátorov, ktorí si v rozhodnutí o poskytnutí právnej pomoci určením mediátora (5).

V zmysle návrhu je mediátor určený centrom podľa povinný uplatňovať odmenu (v regulovaných prípadoch) výlučne prostredníctvom informačného systému centra. Na základe uvedenej zmeny sa mu zníži administratívna záťaž oproti súčasnosti.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia.*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

Ku Goldplatingu nedochádza, keďže regulácia má výlučne SK pôvod.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Dňa 13. decembra 2023 bola zverejnená predbežná informácia podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov k návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení zákona č. 8/2005 Z. z. v znení neskorších predpisov.

K predbežnej informácii sa vyjadrila Slovenská advokátska komora, ktorá prejavila záujem

participovať na príprave návrhu zákona, zástupcovia ktorej následne aj participovali na príprave

predkladanej právnej úpravy.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ⌧ nemení ☐ znižuje*

Návrh zákona nevytvára a ani nemení zmeny bariér na trhu. Jeho dôsledkom nebude rôzne zaobchádzanie s niektorými podnikmi či produktami v porovnateľnej situácii.

Regulácia neovplyvní cezhraničné investície ani dostupnosť základných zdrojov.

Regulácia by rovnako nemala ovplyvniť inovácie, vedu a výskum a zároveň by nemala zhoršiť podnikateľské prostredie Slovenska spomedzi susediacich krajín Európskej únie.

Zmena regulácie nemá taký vplyv na podnikateľské prostredie, ktorý by bol schopný prispieť k cieľu Slovenska mať najlepšie podnikateľské prostredie spomedzi susediacich krajín EÚ.

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ⌧ nemení ☐ znižuje*

Predkladaný materiál nemá žiadny vplyv na zmenu pomeru medzi produkciou podnikov a ich nákladmi.

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

*Možnosť uhradiť advokátovi preddavok (§ 5b)*

Ako iný vplyv bola zhodnotená navrhovaná možnosť uhradiť advokátovi určenému centrom preddavok odmeny v prípadoch hodných osobitného zreteľa. Preddavok na odmenu za právne zastupovanie určenému advokátovi nesmie byť vyšší ako 50 % paušálnej odmeny za právne zastupovanie, na ktorú by mal advokát určený nárok.

O tomto nároku bude oprávnený rozhodnúť riaditeľ centra, avšak len na základe predchádzajúceho stanoviska rady, súčasťou ktorého má byť aj návrh výšky tohto preddavku. Preddavok odmeny za právne zastupovanie je možné poskytnúť len v prípadoch poskytnutia právnej pomoci bez finančnej účasti oprávnenej osoby.

Takáto právna úprava tak v konkrétne vymedzených prípadoch zjednodušuje advokátom ako dotknutým subjektom prístup k časti odmeny, na ktorú majú nárok.

Počet prípadov (všeobecná agenda) poskytnutia právnej pomoci určením advokáta **bez finančnej spoluúčasti** klienta podľa rokov:

|  |  |  |  |  |  |
| --- | --- | --- | --- | --- | --- |
| **Rok** | **2019** | **2020** | **2021** | **2022** | **2023** |
| **Počet prípadov** | 2130 | 1919 | 1796 | 2048 | 2668 |

Zdroj: Centrum právnej pomoci

Dopady regulácie však nie je možné vyčísliť, preto je zhodnotená ako „iné vplyvy na podnikateľské prostredie“.

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)